**OBRAZLOŽENJE 2. REBALANSA FINANCIJSKOG PLANA
INSTITUTA ZA JAVNE FINANCIJE ZA 2024.**

**Uvod**

Nakon usvajanja konsolidiranih planova svih proračunskih korisnika u Državnom proračunu, prijedlog financijskog plana Instituta za javne financije (u daljem tekstu: IJF) za 2024. s projekcijama za 2025. i 2026. usvojen je na sjednici Upravnog vijeća održanoj 19. prosinca 2023. godine.

U lipnju 2024. usvojen je prvi rebalans financijskog plana IJF-a za 2024. godinu. Tim rebalansom obuhvaćene su promjene nastale u razdoblju od usvajanja financijskog plana za 2024. godinu do lipnja 2024.:

* sklopljen je Ugovor o programskom financiranju IJF-a u razdoblju 2024. – 2027. (programski ugovor) s Ministarstvom znanosti, obrazovanja i mladih (MZOM). U skladu s potpisanim programskim ugovorom, planirani su rashodi za 2024. godinu od 97.500 € za novu proračunsku aktivnost A622151-programsko financiranje javnih instituta – iz evidencijskih prihoda (vlastitih prihoda, izvor 31).
* Koncem prosinca 2023. primljena je prva rata za financiranje četverogodišnjeg projekta *Post-pandemic resilient communities: is the informal economy a reservoir for the next generation of digitalized and green businesses in the Global South (*PRESILIENT*)* u iznosu od 143.522 €, a projekt se financira iz fonda EU – HORIZON MSCA 2021. U skladu s planom obavljanja aktivnosti na tom projektu, na izvoru 51 pomoći iz EU-a korigirane su vrijednosti donosa sredstava u 2024. i planirani rashodi.
* U svibnju 2024. s Hrvatskom zakladom za znanost (HRZZ) potpisana su dva ugovora o dodjeli sredstava po natječaju *Program mobilnosti – odlazna mobilnost viših asistenata* ukupne vrijednosti 96.000 €. Na izvoru 52-ostale pomoći, prihodi su povećani za 96.000 €, a rashodi uvećani za predviđene isplate stipendija u 2024. godini (40.000 €) odnosno za prijenos u 2025. godinu (56.000 €).

Ovim rebalansom usklađuju se tekući plan IJF-a (prvi rebalans) s rebalansom Državnog proračuna. Naime, za potrebe izrade rebalansa Državnog proračuna za 2024. godinu, koncem kolovoza putem aplikacije e-upitnik, MZOM-u su dostavljeni podaci o smanjenju/povećanju i novim rashodima u odnosu na već planirane rashode Državnog proračuna za 2024. godinu. U tome su dokumentu uključene vrijednosti iz usvojenog prvog rebalansa IJF-a za 2024. godinu (iz lipnja 2024) i promjene koje su nastale u razdoblju od lipnja do kolovoza 2024.

Potom je, usporedo s pozivom na podnošenje prijedloga financijskog plana za razdoblje 2025. – 2027., MZOM dostavio i podatke o usvajanju izmjena Financijskoga plana IJF-a u Državnom proračunu za 2024. godinu. U odnosu na usvojeni prvi rebalans IJF-a, rebalansom u Državnom proračunu izvršene su i manje korekcije na izvoru 11 (smanjenje na općem izvoru) i izvoru 581 (porast na pomoći iz Mehanizma oporavka i otpornosti).

Slijede tablice i obrazloženja općeg i posebnog dijela rebalansa financijskog plana IJF-a za 2024. uz naznačene promjene po aktivnostima i izvorima financiranja koji su se mijenjale u odnosu na usvojeni plan u prosincu 2023. odnosno prvi rebalans iz lipnja 2024.

***2. REBALANS ZA 2024. – OPĆI DIO***



**Obrazloženje općeg dijela drugog rebalansa financijskog plana IJF-a**

Ukupni prihodi IJF-a u 2024. godini ovim se rebalansom planiraju u iznosu 2.205.637 €, što predstavlja rast od 8,1% u odnosu na usvojeni rebalans iz lipnja, odnosno 19,6% u odnosu na Financijski plan od 19.12.2023.

Ukupni rashodi planiraju se u iznosu 2.189.261 € (rast za 4,2% u odnosu na prethodni rebalans), a čine ih rashodi poslovanja u iznosu 2.156.261 € (rast 4,3%) i rashodi za nabavu nefinancijske imovine u iznosu 33.000 € (bez promjene). Razliku između tekućih prihoda i rashoda – višak u iznosu 16.376 € uvećan za iznos neutrošenih sredstava koncem 2023. od 816.528 € i primitke od financijske imovine u iznosu 263.416 € čini ukupno 1.096.320 € koji se planiraju prenijeti u 2025. godinu (unosi se uz negativni predznak).

Slijedi tablica Posebni dio drugog rebalansa financijskog plana IJF-a za 2024. s podacima o prihodima i rashodima po svim izvorima i aktivnostima, te uključenim iznosima neutrošenih sredstava iz 2023. te procjenom sredstava koji se prenose u 2025. godinu.



**Obrazloženje posebnog dijela drugog rebalansa financijskog plana IJF-a**

Za potrebe obrazloženja drugog rebalansa posebnog dijela Financijskog plana IJF-a za 2024., priložena je i detaljna tablica koja sadrži podatke iz Financijskog plana s prihodima i primicima te rashodima i izdacima IJF-a za 2024. koji su usvojeni u prosincu 2023. (prvi stupac) i prvog rebalansa iz lipnja 2024. (u drugom stupcu). U bijelim stupcima su vrijednosti prvog rebalanasa za 2024. (lipanj 2024) dok su u žutim stupcima vrijednosti drugog rebalansa za: A622150 – programsko financiranje javnih instituta iz općeg izvora – izvor 11, A622152 – programsko financiranje javnih instituta – iz sredstava pomoći iz strukturnih i investicijskih fondova (Mehanizma oporavka i otpornosti), te za aktivnost A622153 – samostalna djelatnost javnih instituta iz evidencijskih prihoda i to za izvore: 31-vlastiti prihodi i 43-namjenski prihodi. Svi podaci iskazani su na razini skupine (druga razina računskog plana).

U krajnjem desnom stupcu navedene su ukupne vrijednosti drugog rebalansa Financijskog plana IJF-a za 2024. godinu po skupinama prihoda i rashoda, ukupni iznosi prihoda i rashoda, vrijednosti donosa iz 2023. godine i procijenjene vrijednosti neutrošenih sredstava za prijenos u 2025. godinu. Podsjetimo da su svi javni instituti, Zakonom o izvršenju državnog proračuna za 2024. izuzeti od uplate neutrošenih vlastitih i drugih prihoda u proračun, dužni iste uključiti u svoje financijske planove, a o utrošku svih vlastitih i drugih prihoda (od tzv. evidencijskih prihoda) mjesečno izvještavati putem tzv. evidencijskih naloga. U ovom rebalansu financijskog plana IJF-a neutrošeni iznosi po svim izvorima navode se kao „donos“ odnosno „odnos“ sredstava iz prethodnog u iduće razdoblje.

U tablici su crvenom bojom označeni iznosi neutrošenih sredstava koncem 2023. po izvorima financiranja uz pozitivan predznak, a planirane neutrošene vrijednosti za prijenos u 2025. označene uz negativan predznak. U zadnjem stupcu, u žutom uokvirenom polju (1.096.320 €) je ukupan iznos neutrošenih sredstava planiran za prijenos u 2025.

***Drugi rebalans plana za izvor 11 – opći prihodi, aktivnost A622150 – programsko financiranje javnih instituta***

Ovim rebalansom financijskog plana za izvor 11 planiraju se ukupni prihodi i rashodi u iznosu 780.675 €.

Prihodi IJF-a iz nadležnog proračuna za 2024. godinu planirani su u skladu s dodijeljenim limitima za našu ustanovu u iznosu 714.113 € (prosinac 2023). Rebalansom Državnog proračuna za ovu aktivnost prihodi su povećani za 66.562 € i iznose 780.675 €. Na povećanje rashoda utjecao je Zakon o plaćama u državnim i javnim službama (NN 22/24) koji se primjenjuje od 1. ožujka 2024. Osim rashoda za plaće povećani su i materijalni rashodi osnovne, razvojne i izvedbene proračunske komponente u skladu sa zaključenim Programskim ugovorom za razdoblje 2024. – 2027. sklopljenog s MZOM-om tek 28. prosinca 2023.

*Izračun drugog rebalansa za 2024. (A622150, izvor 11):*

Za rashode za zaposlene planira se 693.100 €, materijalne rashode 81.275 €, financijske rashode 300 € i rashoda za nabavu nematerijalne imovine 6.000 €, ukupno 780.675 €

***Rebalans plana za izvor 581 – Pomoći iz strukturnih i investicijskih fondova EU – aktivnost A622152 – programsko financiranje javnih instituta iz strukturnih i investicijskih fondova EU-A***

Na izvoru 581-pomoći iz strukturnih i investicijskih fondova EU, zaaktivnost a622152planiraju se ukupni prihodi od 72.942 € i rashodi poslovanja u iznosu 59.466 €, te prijenos neutrošenih sredstava u 2025. u iznosu 13.476 €.

Sklapanjem Programskog ugovora s MZOM-om za razdoblje 2024. – 2027., između ostalog, definirano je da će dio rashoda za provedbu razvojne i izvedbene komponente biti financirano sredstvima odnosno Nacionalnog programa za oporavak i otpornost (NPOO). Nakon provedenog internog natječaja u IJF-u donesena je Odluka o dodjeli sredstava za tri projekta ukupne vrijednosti 137.989 €. Za 2024. prethodno je planirano 35.611 € prihoda i rashoda, no rebalansom u Državnom proračunu je za rashode predviđeno 59.466 € (!). Osim toga, u Uputi za izradu prijedloga financijskog plana za razdoblje 2025. –2027. navedene su projekcije prihoda za 2025. i 2026. (iako je trajanje projekata do 2027.!) te je naveden krajnji rok za potrošnju sredstava do 30. kolovoza 2026. godine (!). Stoga su ove promjene evidentirane kroz rebalans u ukupnom iznosu od 79.642 € prihoda i 59.466 € za rashode za 2024.

*Izračun drugog rebalansa financijskog plana za 2024. (A622152, izvor 581):*

Za materijalne rashode planirano 59.466 €, a preostala neutrošena sredstva za prijenos u 2025. godinu (13.476 €).

***Rebalans plana za izvor 31 – vlastiti prihodi, aktivnost*** ***A622153 – samostalna djelatnost javnih instituta iz evidencijskih prihoda*,** minimalna korekcija materijalnih rashoda u iznosu -861 €.

Korekcija rashoda na izvoru 31 – vlastiti prihodi, u dijelu materijalnih rashoda za -861 €, u skladu s prijedlogom rebalansa vlastitih prihoda u razdoblju lipanj-kolovoz 2024.

***Rebalans plana za izvor 43 – namjenski prihodi, aktivnost A622153 – samostalna djelatnost javnih instituta iz evidencijskih prihoda,*** *za**prijenos u 2025.*

Na izvoru 43 – namjenski primici od povrata financijske imovine, evidentiraju se sredstva od prodaje novčanog uloga u investicijske fondove i pripadajućih kamata u ukupnom iznosu 301.735 € za prijenos u 2025. godinu

U srpnju 2024. ostvareni su primici od prodaje udjela u Raiffeisen Harmonic napajajućem investicijskom fondu i udjela u Raiffeisen Flexi Bond obvezničkom fondu u sveukupnom iznosu od 263.416 € te je ostvaren i prihod od kamata u ukupnom iznosu 38.319 €. Iako je riječ o viškovima vlastitih sredstava koja su bila uložena u spomenute fondove, prodajom istih uloga ostvareni prihodi od kamata ne smatraju se vlastitim već namjenskim sredstvima IJF-a (prema pripadnosti prihoda i primitaka izvorima financiranja). Stoga se ova sredstva uvrštavaju u rebalans u dijelu namjenskih prihoda za prijenos u 2025. godinu.

**Zaključak**

**Ukupni prihodi IJF-a u 2024. (2.205.637 €)** planirani su iz 780.675 € proračunskih prihoda, 1.188.480 € vlastitih prihoda, 72.942 € prihoda od pomoći iz strukturnih i investicijskih fondova EU (NPOO), 99.660 € ostalih pomoći odnosno sredstvima HRZZ-a te 25.561 € donacija.

Ukupni **rashodi i izdaci za 2024. godinu (2.189.261 €)** sastoje se od 780.675 € proračunskih rashoda, 59.466 € rashoda iz sredstava NPOO-a, 1.260.274 € vlastitih rashoda, 48.828 € ostalih pomoći (HRZZ), 14.457 € rashoda financiranih iz EU pomoći, te 25.561 € od donacija. Podijeljeni su na rashode poslovanja u iznosu 2.156.261 € i rashode za nabavu nefinancijske imovine u iznosu 33.000 €.

Razlika između prihoda i rashoda (višak od 13.476 €) uvećan za prenesene viškove iz 2023. (816.528 €) i primitke od prodaje financijske imovine (266.316 €) čini **neutrošeni iznos za prijenos u 2025. od 1.096.320 €.** Sastoji se od neutrošenih sredstava iz vlastitih izvora u iznosu od 898.844 €, neutrošenih sredstava NPOO u iznosu 13.476 €, neutrošenih sredstava od HRZZ-a u iznosu 56.000 € i neutrošenih sredstava od EU-projekta u iznosu od 128.000 €.

Zagreb, 6. studeni 2024.

Klasa: 400-01/2301/07
Ur. broj:251-733-02-24-5

|  |  |  |
| --- | --- | --- |
| Pripremila: |  | Za Institut za javne financije: |
| Natalija Špehar voditeljica računovodstva |  | dr. sc. Vjekoslav Bratić ravnatelj |